**Αρ.πρωτ 10659 (22/07/2020)**

**ΤΕΧΝΙΚΗ ΕΚΘΕΣΗ**

Η παρούσα τεχνική περιγραφή αφορά Τοπογραφικές Αποτυπώσεις στις Δ.Ε. Λιτοχώρου, Δ.Ε. Αν. Ολύμπου, Δ.Ε. Δίου του Δήμου Δίου Ολύμπου και συντάχθηκε ύστερα από το 7474 (04-06-2020) έγγραφό του Δημάρχου.

Ο Δήμος Δίου Ολύμπου δεν διαθέτει προσωπικό με την ειδικότητα του Τοπογράφου (ΠΕ ή ΤΕ) για να εκτελέσει τοπογραφικές αποτυπώσεις και εφαρμογές.

Η αναγκαιότητα εντοπισμού και εφαρμογής για την δήλωση των ακινήτων του Δήμου στο Εθνικό Κτηματολόγιο και η έλλειψη Τοπογράφου Μηχανικού στο Δήμο μας, για την σύνταξη υπόβαθρων σύνταξης μελετών έργων και τακτοποίησης δημοτικών ακινήτων οδηγεί στην ανάγκη πραγματοποίησης επιστημονικών εργασιών τοπογραφικής αποτύπωσης.

Με τις επιστημονικές εργασίες πρόκειται να πραγματοποιηθούν εργασίες τοπογραφικής αποτύπωσης στις Δημοτικές ενότητες του Δήμου. Οι εργασίες θα εκτελεστούν σε περιοχές εντός και εκτός σχεδίου των οικισμών και περιλαμβάνουν αναγνώριση, επισήμανση, γωνιομέτρηση, υπολογισμό, σύνταξη διαγράμματος, εγκατάσταση πολυγωνομετρικού δικτύου με απλή (πρόχειρη) σήμανση, γωνιομέτρηση, πλευρομέτρηση, υπολογισμό οδεύσεων και υψομέτρων, τοπογραφική αποτύπωση σε αδόμητες εκτάσεις / περιοχές, (τη δημιουργία ψηφιακού μοντέλου εδάφους, την παράδοση των τοπογραφικών διαγραμμάτων και όλων των στοιχείων μετρήσεων και υπολογισμών σε αναλογική και ψηφιακή μορφή), τοπογραφική αποτύπωση σε δομημένες εκτάσεις / περιοχές, (τη δημιουργία ψηφιακού μοντέλου εδάφους, την παράδοση των τοπογραφικών διαγραμμάτων και όλων των στοιχείων μετρήσεων και υπολογισμών σε αναλογική και ψηφιακή μορφή).

H εργασία θα εκτελεστεί σύμφωνα με τις διατάξεις του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ) (ΦΕΚ 147 Ά).

Η χρηματοδότηση θα γίνει από Δημοτικούς Πόρους και θα βαρύνει τον Κ.Α.30.6112.0014 του προϋπολογισμού έτους 2020 του Δήμου Δίου – Ολύμπου. Τα ποσά ανά Δημοτική ενότητα έχουν ως εξής:

|  |  |  |
| --- | --- | --- |
| Α/Α | Τίτλος | Ποσό |
| 1 | Εργασίες (επιστημονικές) τοπογραφικής αποτύπωσης στη Δ.Ε. ΔΙΟΥ | 17.820,34 |
| 2 | Εργασίες (επιστημονικές) τοπογραφικής αποτύπωσης στη Δ.Ε. ΑΝΑΤ. ΟΛΥΜΠΟΥ | 12.879,82 |
| 3 | Εργασίες (επιστημονικές) τοπογραφικής αποτύπωσης στη Δ.Ε. ΛΙΤΟΧΩΡΟΥ | 25.740,01 |

Η δαπάνη προϋπολογίζεται στο ποσό των 69.985,81 με το Φ.Π.Α. (24%).

Η συγκεκριμένη εργασία φέρει αριθμό αναφοράς, σύμφωνα με την ταξινόμηση

CPV : 71351810-4 (Τοπογραφικές Υπηρεσίες ).

Η διάρκεια της σύμβασης ορίζεται δώδεκα (12) μήνες από την υπογραφή της. Υποχρέωση του αναδόχου αποτελεί να παραδώσει τις τοπογραφικές εργασίες, εφόσον του ζητηθεί από τη Διευθύνουσα Υπηρεσία, εντός ενός (1) μήνα από την ημερομηνία που του ζητήθηκε.

Ο έλεγχος και η παραλαβή των εργασιών θα πραγματοποιείται από τριμελή επιτροπή τεχνικών υπαλλήλων του Δήμου.

Ο προϋπολογισμός της εργασίας ανά Δημοτική ενότητα αναλύεται ώς εξής:

|  |  |
| --- | --- |
|  |  |
| ΤΟΠΟΓΡΑΦΙΚΕΣ ΕΡΓΑΣΙΕΣ Δ.Ε. ΔΙΟΥ | Επί μέρους Αμοιβές |
| ΕΜΠΡΟΣΘΟΤΟΜΙΕΣ (€) | 1717,8 |
| ΠΟΛΥΓΩΝΟΜΕΤΡΙΑ (€) | 1742,34 |
| ΑΠΟΤΥΠΩΣΕΙΣ ΔΟΜΗΜΕΝΩΝ ΕΚΤΑΣΕΩΝ (€) | 9589,62 |
| ΑΠΟΤΥΠΩΣΗΣ ΑΔΟΜΗΤΩΝ ΠΕΡΙΟΧΩΝ (€) | 4770,58 |
| ΣΥΝΟΛΟΝ | 17820,34 |
| ΤΟΠΟΓΡΑΦΙΚΕΣ ΕΡΓΑΣΙΕΣ Δ.Ε. ΑΝΑΤ. ΟΛΥΜΠΟΥ | Επί μέρους Αμοιβές |
| ΕΜΠΡΟΣΘΟΤΟΜΙΕΣ (€) | 1288,35 |
| ΠΟΛΥΓΩΝΟΜΕΤΡΙΑ (€) | 2331,3 |
| ΑΠΟΤΥΠΩΣΕΙΣ ΑΔΟΜΗΤΩΝ ΠΕΡΙΟΧΩΝ (€) | 6596,35 |
| ΑΠΟΤΥΠΩΣΗΣ ΔΟΜΗΜΕΝΩΝ ΕΚΤΑΣΕΩΝ (€) | 1656,45 |
| ΣΥΝΤΑΞΗ ΜΗΚΟΤΟΜΗΣ (€) | 418,41 |
| ΕΦΑΡΜΟΓΕΣ ΡΥΜΟΤΟΜΙΑΣ (€) | 588,96 |
| ΣΥΝΟΛΟΝ | 12879,82 |
| ΤΟΠΟΓΡΑΦΙΚΕΣ ΕΡΓΑΣΙΕΣ Δ.Ε. ΛΙΤΟΧΩΡΟΥΔΙΟΥ | Επί μέρους Αμοιβές |
| ΕΜΠΡΟΣΘΟΤΟΜΙΕΣ (€) | 2147,25 |
| ΠΟΛΥΓΩΝΟΜΕΤΡΙΚΑ ΣΗΜΕΙΑ (€) | 2920,26 |
| ΑΠΟΤΥΠΩΣΕΙΣ ΑΔΟΜΗΤΩΝ ΠΕΡΙΟΧΩΝ (€) | 883,44 |
| ΚΤΗΜΑΤΟΓΡΑΦΗΣΕΙΣ ΔΗΜ. ΕΚΤΑΣΕΩΝ (€) | 18905,62 |
| ΑΠΟΤΥΠΩΣΕΙΣ ΔΟΜΗΜΕΝΩΝ ΕΚΤΑΣΕΩΝ (€) | 883,44 |
| ΣΥΝΟΛΟΝ | 25740,01 |
| Κόστος μελέτης υποέργων (€) | 56.440,17 |
| Αμοιβή μελέτης | Αμοιβή μελέτης |
| Προεκτιμώμενη αμοιβή μελέτης (€) | 56.440,17 |
| Φ.Π.Α 24% (€) | 13.545,64 |
| Τελική προεκτιμώμενη αμοιβή μελέτης (με Φ.Π.Α 24%) (€) | 69.985,81 |

|  |  |
| --- | --- |
| Εγκρίθηκε  Ο προϊστάμενος Τ.Υ | Θεωρήθηκε Ο Διευθυντής |
| Χατζημήτρος Ηρακλής  Πολιτικός Μηχανικός | α/α  Μπονοβόλιας Νίκος  Πολιτικός Μηχανικός Τ.Ε |